1.682 agents dels Mossos d'Esquadra reforçaran la seguretat viària a les carreteres catalanes
El govern fa una crida a la ciutadania perquè extremi les prevencions, limiti els contactes socials, i augmenti les prevencions per evitar contagis de la COVID-19 i minimitzar la mobilitat d'oci davant els desplaçaments associats a la festivitat de la Mercè.
En la mesura del possible cal limitar aquesta mobilitat i en qualsevol cas, si es realitza, tenir una actitud de prevenció activa en els municipis a on ens desplacem.
Crida a limitar la mobilitat d'oci per la Mercè
El Servei Català de Trànsit (SCT), amb la col·laboració dels Mossos d'Esquadra, establirà un dispositiu especial de trànsit a partir de les 15.00 h de dimecres, 23 de setembre, i fins a les 24.00 h de diumenge 27, amb motiu de la festivitat de la Mercè.
A banda de ser festiu a la ciutat de Barcelona, el 24 de setembre també és festa local a altres municipis de l'Àrea Metropolitana, com a l'Hospitalet de Llobregat, Montcada i Reixac o Sant Joan Despí.
Aquesta festivitat, que coincideix enguany en dijous, suposarà el primer període festiu de la mobilitat de tardor amb desplaçaments que es faran, previsiblement, cap a localitzacions de zones de muntanya.
En general, no es preveuen excessives complicacions de trànsit al conjunt de la xarxa viària catalana, ja que és un pont que obliga a agafar un dia de festa addicional i, a més, és una festa local que afecta principalment la capital catalana però no tot Catalunya.
Durant l'operació tornada de diumenge 27 de setembre pot registrar-se un volum més elevat de trànsit en vies d'interior i muntanya cap a l'àrea d'influència de Barcelona, atès que confluiran els vehicles que tornen de cap de setmana amb els que tornen de quatre dies de pont.
El Servei Català preveu la sortida d'uns 400.000 vehicles, un 10,5% menys que l'any passat.
Diumenge es preveu que tornin uns 255.000 vehicles, un 9% menys que l'any passat Convé recordar que pel que fa a la mobilitat d'aquest estiu, en termes generals, hi ha hagut una reducció respecte a l'estiu passat i s'ha observat una caiguda a tot Catalunya del 17% de mitjana respecte al mateix període del 2019.
Els trams més conflictius poden ser l'N-340 al Vendrell, la C-35 a Llagostera, punts de la C16 i trams de la C-17.
Les retencions poden aparèixer sobretot a diversos trams tant de l'AP-7 nord com sud, la C-31 a Santa Cristina d'Aro, la C-14 a Montblanc o la C-16 a Berga.
L'SCT recorda la importància de:
El Servei Català de Trànsit demana també en concret als motoristes i als ciclistes més percepció del risc i consciència de la seva fragilitat, i a la resta d'usuaris, respecte i prudència per reduir les víctimes dels col·lectius vulnerables.
En el cas dels vianants, cal insistir en la necessitat de no exposar-se a situacions de risc a les carreteres per tal d'evitar atropellaments.
Recordem que les afectacions viàries es poden consultar a través de:
Per gestionar i informar de la mobilitat d'aquest pont, l'SCT compta amb l'equip tècnic del CIVICAT (Centre d'Informació Viària de Catalunya), amb el suport d'Equips de Mesures Especials de Trànsit, de les patrulles de trànsit del cos de Mossos d'Esquadra i dels Equips Mòbils d'informació Viària (EMIV, vehicles lleugers equipats amb càmeres per a la transmissió d'imatges en temps real) distribuïts per les vies més conflictives.
A més, compta amb mitjans aeris, un helicòpter i un avió bimotor, igualment equipats amb càmeres per a la retransmissió en temps real de les afectacions i incidents viaris al CIVICAT, que reforcen el seguiment de dispositius i el control i la vigilància del trànsit.
Agents dels Mossos d'Esquadra vetllaran per garantir la seguretat viària i la mobilitat a la xarxa viària de Catalunya.
Per aquesta operació especial de trànsit, s'han previst un total de 1.230 controls amb la participació de 1682 efectius de trànsit: 247 controls d'alcoholèmia i drogues, 177 controls de seguretat passiva, 139 controls de motocicleta, 297 de distraccions, 205 de velocitat i 165 controls de transports.